ΓΡΑΠΤΗ ΕΡΩΤΗΣΗ E-1379/03

υποβολή: Anne Jensen (ELDR) προς την Επιτροπή

(15 Απριλίου 2003)

Θέμα: Φόρουμ πολλαπλώς ενδιαφερομένων (Multi-Stakeholder Forum)

Η Επιτροπή έχει δημιουργήσει ένα Φόρουμ πολλαπλώς ενδιαφερομένων το οποίο θα διασφαλίσει μεταξύ άλλων την ανταλλαγή εμπειριών και καλών πρακτικών σε επίπεδο Ε.Ε., και θα διατυπώσει κατευθυντήριες αρχές για την ΕΚΕ (εταιρική κοινωνική ευθύνη) σε επίπεδο Ε.Ε.

Σε ποιο ύψος ανέρχονται έως σήμερα οι δαπάνες που συνδέονται με αυτό το Φόρουμ πολλαπλώς ενδιαφερομένων· Ποια αποτελέσματα αναμένει η Επιτροπή από το Φόρουμ αυτό·

Απάντηση της κ. Διαμαντοπούλου εξ ονόματος της Επιτροπής

(27 Μαΐου 2003)

Οι δραστηριότητες του πολυμερούς φόρουμ σχετικά με την εταιρική κοινωνική ευθύνη (ΕΚΕ)ποστηρίζονται από τουςφιστάμενους οικονομικούς, ανθρώπινους και διοικητικούς πόρους της Επιτροπής. Για κάθε συνεδρίαση του φόρουμ(1) η Επιτροπή παρέχει μια αίθουσα, διερμηνεία(2) και καλύπτει την επιστροφή των εξόδων 20 εμπειρογνώμονες(3).

Η Επιτροπή είναι πεπεισμένη ότι η επιτυχία της Ένωσης στην προώθηση της ΕΚΕ εξαρτάται τελικά από τη γενική αποδοχή των αρχών της ΕΚΕ από τις επιχειρήσεις, τους κοινωνικούς εταίρους και την κοινωνία των πολιτών. Επίσης, για να εξασφαλιστούν αξιόπιστες και αποτελεσματικές πολιτικές όσον αφορά την ΕΚΕ, η Επιτροπή πιστεύει ότι οι πολιτικές αυτές πρέπει να αναπτυχθούν, να εφαρμοστούν και να αξιολογηθούν με τη συμμετοχή των άμεσα ενδιαφερομένων.

Στο πλαίσιο αυτό, η Επιτροπή δημιούργησε το πολυμερές φόρουμ για την ανάπτυξη δομημένης προσέγγισης με βάση τη συνεργασία ανάμεσα στις επιχειρήσεις για την ευαισθητοποίηση όσον αφορά την ΕΚΕ, την προώθηση των ανταλλαγών εμπειριών και ορθών πρακτικών, και την αύξηση της διαφάνειας και της αξιοπιστίας των πρακτικών και εργαλείων της ΕΚΕ.

Η προσέγγιση είναι από κάτω προς τα άνω: η Επιτροπή δεν επιβάλλει λύσεις αλλά ζητεί από τους ενδιαφερομένους να προσπαθήσουν να επεξεργαστούν κοινές λύσεις μέσω διαλόγου και συνεργασίας. Η Επιτροπή θεωρεί ότι το φόρουμ αποτελεί πρόκληση και μεγάλη ευκαιρία για τους διάφορους ενδιαφερομένους για να αναπτύξουν κοινή προσέγγιση για την ΕΚΕ και να καταλήξουν σε συναίνεση σχετικά με τις προκλήσεις που δημιουργεί η ΕΚΕ.

Όταν ξεκίνη0σε το φόρουμ τον Οκτώβριο του 2002, τα μέλη του ενέκριναν τους ακόλουθους στόχους: ενθάρρυνση της εταιρικής κοινωνικής ευθύνης και προώθηση της καινοτομίας, διαφάνεια και σύγκλιση των πρακτικών και των εργαλείων της ΕΚΕ μέσω της βελτίωσης των γνώσεων σχετικά με αυτήν, διευκόλυνση των ανταλλαγών εμπειριών και εξέταση της σκοπιμότητας της θέσπισης κοινών κατευθυντήριων αρχών για την ΕΚΕ.

Στις αρχές του έτους, ξεκίνησαν οι τέσσερις συζητήσεις στρογγυλής τραπέζης του φόρουμ. Οι εργασίες τους αφορούν τα ακόλουθα θέματα: βελτίωση των γνώσεων σχετικά με την ΕΚΕ· προώθηση της ΕΚΕ στις μικρές και μεσαίες επιχειρήσεις (ΜΜΕ)· αναπτυξιακές πτυχές της ΕΚΕ και διαφάνεια, ποικιλομορφία και σύγκλιση των πρακτικών και εργαλείων της ΕΚΕ.

Το φόρουμ έχει σαφή εντολή: πριν από το καλοκαίρι του 2004 πρέπει ναποβάλει έκθεση στην Επιτροπή σχετικά με το έργο του.

(1) Το 2002 έγιναν δύο συνεδριάσεις ολομέλειας και για το 2003 προβλέπονται δύο συνεδριάσεις ολομέλειας και 9 συναντήσεις στρογγυλής τραπέζης.

(2) Συνήθως στη γαλλική, στην αγγλική και στη γερμανική γλώσσα για τις συνεδριάσεις της ολομέλειας και στη γαλλική και στην αγγλική γλώσσα για τις συζητήσεις στρογγυλής τραπέζης.

(3) Και ενός εισηγητή για τις συναντήσεις στρογγυλής τραπέζης.